ทำความเข้าใจกับโรคหนองใน
โรคหนองในมีอาการของโรคที่แตกต่างกันไป และสามารถเป็นได้ในส่วนต่างๆ ของร่างกาย การเรียนรู้อาการของโรคหนองใน สามารถช่วยบ่งชี้โรค และเข้ารับการรักษาได้ทันท่วงที   คุณสามารถติดเชื้อโรคหนองในในอวัยวะสืบพันธุ์ ทวารหนัก ดวงตา ลำคอ และข้อต่อ  ผู้หญิงส่วนใหญ่ไม่มีอาการของโรคหนองใน หรืออาจไม่รุนแรง ซึ่งโดยทั่วไปอาจมีอาการคล้ายการติดเชื้อในกระเพาะปัสสาวะ หรือช่องคลอด   อาการของโรคหนองในโดยทั่วไปจะมีอาการ: แสบร้อนเมื่อถ่ายปัสสาวะ มีของเหลวไหลออกมาจากอวัยวะเพศชาย หรือเพิ่มการขับของเหลวออกมาจากช่องคลอด หรือมีเลือดออกมากระหว่างมีประจำเดือน  การติดเชื้อในทวารหนัก อาจไม่มีอาการของโรคทั้งในผู้ชาย และผู้หญิง แต่คุณอาจรู้สึกว่ามีของเหลวไหลออกมาจากทวารหนัก มีอาการคันบริเวณทวารหนัก เจ็บแสบ เลือดไหล หรือถ่ายอุจจาระด้วยความเจ็บปวด  โรคหนองในที่ดวงตา อาจทำให้ดวงตารู้สึกไวต่อแสง และคุณอาจสังเกตเห็นของเหลวคล้ายหนองไหลออกมาจากดวงตาหนึ่ง หรือทั้งสองข้าง  โรคหนองในที่ลำคออาจเกิดร่วมกับการมีอาการเจ็บคอ และต่อมน้ำเหลืองบวมโตในคอ หากคุณมีอาการที่คล้ายกับอาการของโรคหนองใน หรือสงสัยว่าเสี่ยงต่อการติดโรค ปรึกษาแพทย์ของคุณในทันทีที่เป็นไปได้ แพทย์สามารถวินิจฉัยได้ว่าคุณเป็นโรคหนองในหรือไม่ และแนะนำวิธีการรักษาโรค  แพทย์ของคุณอาจตรวจดูอวัยวะเพศของคุณเพื่อหาอาการ และสัญญาณของโรคหนองใน แพทย์อาจใช้วิธีตรวจสอบทางห้องปฏิบัติการ หรือตรวจฉี่เพื่อยืนยันการวินิจฉัย  การรักษาทางยาโดยทั่วไปที่ใช้ในการรักษาโรคหนองใน คือการฉีดยาปฏิชีวนะเซฟไตรอะโซน ร่วมกับการรับประทานยาแก้อักเสบ เช่น ยาอะซิโธรมัยซิน หรือยาด็อกซีซัยคลิน  คู่นอนของคุณควรตรวจหาโรคหนองในด้วยเช่นกัน ซึ่งการรักษาจะเหมือนกันกับคู่ของคุณ หากมีการวินิจฉัยว่าเป็นโรคหนองใน หากคุณไม่พบแพทย์ และเข้ารับการรักษาโรคหนองใน คุณเพิ่มความเสี่ยงต่อการทำลายสุขภาพอย่างร้ายแรง การรู้ความเสี่ยงของการไม่เข้ารับการรักษาโรคหนองใน อาจช่วยทำให้คุณตัดสินใจเข้าพบแพทย์ และรับการรักษาได้ง่ายขึ้น  การไม่รักษาโรคหนองในให้หายขาดสามารถทำให้เกิดภาวะการมีบุตรยากได้ทั้งในผู้ชาย และผู้หญิง  โรคหนองในสามารถเพิ่มความเสี่ยงของการติดโรคทางเพศสัมพันธ์อื่นๆ โดยเฉพาะ เชื้อ HIV หรือโรคเอดส์  โรคหนองในที่ไม่ได้รับการรักษาสามารถก่อให้เกิดการติดเชื้อไปส่วนอื่นๆ ของร่างกายคุณ รวมไปถึงข้อต่อ และในกระแสเลือด  หากคุณตั้งครรภ์ และเป็นโรคหนองใน การไม่ทำการรักษาโรคให้หายขาดสามารถเพิ่มความเสี่ยงทำให้ทารกตาบอด มีแผลเปื่อยบนหนังศีรษะ และการติดเชื้ออื่นๆ คล้ายกับการรู้วิธีป้องกันโรคหนองใน คุณควรที่จะรู้ว่าคุณไม่สามารถติดโรคหนองในด้วยวิธีใดด้วยเช่นกัน ทั้งนี้คุณไม่สามารถติดโรคหนองในจากการนั่งชักโครก หรือจับมือกับใครบางคน
จำอาการของโรค. การวินิจฉัย และรักษาโรคหนองใน. เรียนรู้ความเสี่ยงของการไม่เข้ารับการรักษา. พึงระรึกว่าโรคหนองในไม่สามารถติดต่อได้ทางใด.
https://www.wikihow.com/Prevent-Gonorrhea
Understanding Gonorrhea